**584. stjórnarfundur BSE  
 haldinn í Búgarði miðvikudaginn 20.10.2021 kl. 11.**

Allir stjórnarmenn mættir auk 1.varamanns. Birgir H. Arason, Gestur J. Jensson, Guðmundur Sturluson, Hákon B. Harðarson, Aðalsteinn Hreinsson og Aðalsteinn Hallgrímsson

Dagskrá:

1. Fundargerð 583.stjórnarfundar undirrituð.   
   Fundargerðin hafði áður verið samþykkt í gegn um tölvupóst.
2. Lagt fram uppgjör fyrir fyrstu 9 mánuði ársins.   
   Niðurstaðan 5,3 millj.betri en fyrir sama tímabil í fyrra sem endaði á 1,3 millj. í hagnaði. Það skapast mest af því að við 9 mán. Uppgjör 2020 var ekki búið að senda út reikninga vegna sæðinga fyrir þriðja ársfjórðungi upp á 4 millj. og einnig er nú meira búið að innheimta vegna klaufskurðar. Það sem hefur lökrast er helst að útseld vinna til Bókvís hefur lækkað um 800 þús. og skrifstofukostnaður hækkað um 1,2 millj., mest vegna endurnýjunar á netþjóni (server).
3. Samningar við frjótækna sem undirritaðir voru í september, og samþykktir af stjórn í tölvupóstum. Tveir stjórnarmenn greiddu atkvæði gegn samningunum.
4. Umsögn stjórnar BSE í samráðsgátt stjórnvalda um drög að reglugerð um leiðbeiningar og viðmið um sjálfbæra nýtingu lands. Stjórn fór yfir reglugerðardrögin. Framkv.stjóri er langt kominn með að skrifa umsögn sem send verður stjórn til yfirferðar þegar henni er lokið. Fylgiskjal fundargerðar.
5. Bréf frá BÍ vegna tryggingamál bænda. Settir nokkrir punktar á blað sem þarf að leggja áherslu á við endurskoðun á tryggingamálum bænda.
6. Námskeið. Stefnt er að haldið verði námskeið í beiðslis greiningu kúa 17. Nóv og sauðfjársæðinganámskeið í byrjun desember. Kennari á báðum námskeiðum verður Þorsteinn Ólafsson dýralæknir.
7. Skýrsluhald/tölvubúnaður v. Sæðinga. Fundur með Ágústu Sigurjónsdóttur frjótækni hjá Viking í Danmörku. Baldur H. Benjamínsson hafði forgöngu um fundinn til að fá yfirsýn yfir hvernig skipulag er og hverskonar tæknibúnaður er notaður við sæðingar kúa og skráningu á pöntunum og sæðingum í skýrsluhaldskerfi.   
   Á seinustu árum hefur orðið mikil breyting hjá Dönum í þeim málum. Helsta vandamálið hér er að Huppa er skrifuð á svo gamlan tölvugrunn að tenging við nútíma tækni er vandkvæðum bundið.
8. Sameining bsb (búnaðarsambanda) á Norðausturlandi. Lögð hafa verið fram drög að samþykktum sem unnin voru af framkvæmdastjóra BSE og Maríu S. Jónsdóttur ráðunaut á RML á Húsavík. Stærsta spurningin er hvernig á að hafa félagsaðild að nýju sambandi og þá hvort er möguleiki á beinni aðild félagsmanna. Í næstu viku verður fundur formanna bsb þar sem gengið verður frá samþykktum í það form sem sem kynnt verður.

Fundi slitið um kl. 15. SBH